અમેરિકા, બ્રિટન, જાપાન જેવા રાષ્ટ્રોએ હવાના પ્રદૂષણ ઘટાડ્યા છે. માટે અનેક દેશોની એલચી કચેરીમાં કામ કરતા લોકોને ભારતીય કે વિદેશી, દિલ્હી હવે જીવવા માટે મુશ્કેલ લાગવા માંડ્યું છે. ઑફિસ, એમ્બેસીની સ્કૂલ્સ, પ્લે ગ્રાઉન્ડ વિ. માં. બધે જ હવા શુદ્ધિ ઉપકરણો ગાડીઓમાં સુધ્ધાં લાગવા માંડ્યા છે. અફઘાનિસ્તાન, અમેરિકા, સિરીયા જેવા દેશોમાં જતા લોકોને હાર્ડશીપ એલાઉન્સ મળે છે. સિક્યુરીટીના કારણે કાબુલ, ઇસ્લામાબાદ જેવી જગ્યાએ નોન-ફેમીલી પોસ્ટીંગનો મહિમા છે. દિલ્હી ટૂંકસમયમાં જ આવા ક્ધસીડેરેશન માટે જાણીતું થઈ શકે. પડકાર ખૂબ મોટો છે. ઇઝરાયલના રાજદૂતનું ટિવટ : 'On our smogy way to inagurate beekeeping centre for excellence in Haryana' - કેટલું શરમજનક છે તે દિલ્હી સરકાર, હરિયાણા - પંજાબના ખેડૂતો, શક્ય છતાં જાહેર વાહન-વ્યવહારનો ઉપયોગ ન કરીને માત્ર ટ્રાફિક જામ કરતા ગાડી ધારકો, હવા પ્રદૂષણ નિયંત્રણ અંગે કામ કરતી સંસ્થાઓ વિગેરે એ સમજવું ખૂબ જરૂરી છે. દિલ્હી, મોરાદાબાદ, કાનપુર, લખનૌ કે પટણાના લોકો પોતાનાં ઘર છોડી ભાગી નહીં શકે પરંતુ તેમનું શરીર ભાંગી ન જાય તેવી ‘હવા’ ચોખ્ખી હવા રાખવાનું કામ શાસન, પ્રશાસન અને પ્રજાની સહિયારી જવાબદારી છે.